มันนี่ทูเดย์
ธปท.สัมมนาประจำปี
18 ส.ค. 2559

ธปท.สัมมนาประจำปี
ธนาคารแห่งประเทศไทย (ธปท.) จะจัดสัมมนาวิชาการประจำปี 2559 เรื่อง “มิติใหม่ของนโยบายเศรษฐกิจในยุคแห่งข้อมูล” (The Data Revolution : A New Paradigm for Economic Policy) ในวันที่ 15-16 ก.ย. 2559 ณ โรงแรมเซ็นทาราแกรนด์ เซ็นทรัลเวิลด์ โดยเป็นการสัมมนาที่แสดงถึงศักยภาพของข้อมูลในการรังสรรค์ความรู้เชิงลึกที่เป็นประโยชน์ต่อการดำเนินนโยบายเศรษฐกิจ
ขายทอดตลาดรถยนต์
กรมศุลกากรแจ้งว่าจะประมูลขายทอดตลาดรถยนต์และรถจักรยานยนต์ของกลาง โดยวิธีประมูลด้วยวาจา วันที่ 23 ส.ค. 2559 ตั้งแต่เวลา 09.00 น. เป็นต้นไป ณ กรมศุลกากร คลองเตย โดยมีรถยนต์หรู อาทิ ROLLS ROYCE, MAYBACH, BENTLEY, PORSCHE, BENZ, JAGUAR รวมทั้งรถจักรยานยนต์บิ๊กไบค์รวม 343 คัน คาดว่าจะสามารถนำรายได้เข้ารัฐไม่ต่ำกว่า 500 ล้านบาท